4 नवंबर तक मेष, वृष, कन्या और धनु राशि को होगा फायदा, कुंभ सहित 5 राशियों को रहना होगा संभलकर
17 जून से शनि अपनी ही राशि, कुंभ में वक्री हो गया है। यानी इतनी धीमी चाल से चल रहा है कि पृथ्वी देखने पर पीछे की ओर चलता दिखेगा। शनि 4 नवंबर तक ऐसी ही स्थिति में रहेगा। शनि इन 140 दिनों में राहुShani Vakri Rashi Parivartan/Saturn Horoscopes 17th June 2023 to 4 November 2023 | Sade Sati and dhaiya rashifal For EVERY Zodiac Sign (Aquarius / Capricorn / Dhanu, Makar / Kumbh, Gemini / Libra) To Mithun And Tula
17 जून से शनि अपनी ही राशि, कुंभ में वक्री हो गया है। यानी इतनी धीमी चाल से चल रहा है कि पृथ्वी देखने पर पीछे की ओर चलता दिखेगा। शनि 4 नवंबर तक ऐसी ही स्थिति में रहेगा। शनि इन 140 दिनों में राहु और मंगल के नक्षत्र से गुजरेगा। वक्री होने के कारण शनि का शुभ और अशुभ असर और बढ़ जाएगा। 
शनि की चाल में बदलाव होने से मेष, वृष, कन्या और धनु राशि वालों को फायदा होगा। इन 4 राशियों के लिए समय बहुत अच्छा रहेगा। वहीं, मिथुन, सिंह और तुला राशि वालों के लिए मिलाजुला समय रहेगा। इनके अलावा कर्क, वृश्चिक, मकर, कुंभ और मीन राशि के लोग परेशान हो सकते हैं। इन 5 राशियों को संभलकर रहना होग। 
पुरी के ज्योतिषाचार्य डॉ. गणेश मिश्र के मुताबिक 12 राशियों पर शनि का असर...
मेष - समय अच्छा रहेगा। नौकरी और बिजनेस में फायदा होगा। काम बढ़ेगा। यात्राओं के योग बनेंगे। विदेश से जुड़ने के लिए समय अच्छा है। पैतृक संपत्ति से जुड़ी परेशानी में राहत मिलने के योग बनेंगे। पिता का साथ मिलेगा। नौकरी और बिजनेस में तरक्की के मौके मिल सकते हैं। सेहत का ध्यान रखना जरूरी है। खर्चा भी बढ़ सकता है। 
वृष - बहुत अच्छा समय है। नौकरीपेशा लोगों की चिंताएं दूर होंगी। धन लाभ और तरक्की के योग बनेंगे। सुख और फायदा बढ़ेगा। पुरानी परेशानियों से राहत मिलने के योग हैं। यात्राएं ज्यादा होंगी। समाज में सम्मान मिलेगा। राजनीति से जुड़े लोगों के लिए समय अच्छा है। इसके अलावा आपके कुछ खास कामों में देरी और रिश्तों में तनाव हो सकता है। माता की सेहत को लेकर चिंता बढ़ सकती है।
मिथुन - नौकरी और बिजनेस में नई शुरुआत हो सकती है। सोचे हुए और रुके काम पूरे होंगे। नए और अच्छे बदलाव होने के योग बन रहे हैं। फायदा और शुभ फल बढ़ेगा। कर्ज से मुक्ति मिलने की संभावना है। मानसिक अशांति, संघर्ष और सेहत संबंधी परेशानियां भी बढ़ सकती हैं। 
कर्क - कामकाज में देरी और मानसिक तनाव के योग हैं। नौकरी और बिजनेस में बदलाव करने का मन बना रहे हैं तो आपकी परेशानियां बढ़ सकती हैं। नौकरी और बिजनेस में साथ काम करने वाले लोग दुश्मन बन सकते हैं। परिवार में संपत्ति को लेकर विवाद हो सकता है। प्रेम संबंधों में परेशानियां रहेंगी।
सिंह - अचानक धन लाभ होने के योग हैं। नया बिजनेस शुरू करने का मन बना रहे हैं तो शुरू करने के लिए अच्छा समय है। पार्टनरशिप में काम करना चाहते हैं तो फायदा मिल सकता है। पुरानी बीमारी से राहत मिल सकती है। दुश्मनों पर जीत और कर्ज से छुटकारा मिलने के योग हैं। लेकिन आलस्य बढ़ सकता है। नौकरीपेशा लोगों को अधिकारियों से मदद नहीं मिल पाएगी। परिवार में कलह और पिता की सेहत को लेकर चिंता रहेगी।
कन्या - राहत भरा समय रहेगा। विरोधियों पर जीत मिल सकती है। सेहत में सुधार होगा। नौकरी-बिजनेस में आगे बढ़ने और सफलता मिलने के योग हैं। रोजगार के नए रास्ते भी खुलेंगे। मेहनत बढ़ेगी। दुश्मनों पर जीत मिल सकती है। कर्ज से राहत मिलेगी, लेकिन खर्चा बढ़ सकता है। 
तुला - समाज में सहयोग मिल सकता है। सेहत में सुधार होगा। दुश्मनों पर जीत मिल सकती है। पुराना कर्जा चुका देंगे या नया कर्ज मिलने की भी संभावना है। लेकिन विवाद होने की आशंका है। धन संबंधी परेशानी भी बनी रहेगी। वाणी में कड़वाहट बढ़ सकती है। दांपत्य जीवन और प्रेम संबंधों में तनाव रहेगा।
वृश्चिक - खर्चा और मानसिक तनाव बढ़ सकता है। नौकरी और बिजनेस में परेशानियां रहेंगी। भरोसेमंद और साथ वाले लोग धोखा दे सकते हैं। कामकाज में देरी होगी। मेहनत ज्यादा करनी पड़ेगी। पिता की सेहत को लेकर चिंता रहेगी और उनसे मतभेद होने की भी आशंका है। प्रेम संबंध और अन्य रिश्तों में भी परेशानी रह सकती है। गैस्ट्रीक समस्या, इनडायजेशन या किसी तरह की पेट संबंधी बीमारी हो सकती है।
धनु - हर तरह से बहुत अच्छा समय है। नौकरी और बिजनेस में नई शुरुआत हो सकती है। कामकाज बढ़ेगा। आर्थिक नजरिये से समय बहुत अच्छा है। चल-अचल संपत्ति का सुख बढ़ेगा। किस्मत का साथ मिल सकता है। तीर्थ यात्रा पर जा सकते हैं। माता-पिता की सेहत को लेकर चिंता रहेगी। प्रेम संबंधों में गलतफहमी से परेशानी हो सकती है। खर्चे भी बढ़ सकते हैं।
मकर - मानसिक तनाव बढ़ेगा। नौकरी और बिजनेस में असफलता की आशंका है। उम्मीद के मुताबिक काम नहीं हो पाने से परेशान हो सकते हैं। किस्मत का साथ नहीं मिल पाएगा। विरोधी परेशान कर सकते हैं। घर में क्लेश और माता की सेहत को लेकर चिंता रहेगी। किसी विवाद या गलत काम के कारण इमेज खराब हो सकती है। कोई सामान चोरी होने की आशंका है। लंबी यात्रा में सावधानी रखें। 
कुंभ - दौड़भाग बढ़ेगी। नौकरी और बिजनेस में परेशानी हो सकती है। मेहनत ज्यादा होगी। एक्स्ट्रा मेहनत के बाद भी अच्छा नतीजा नहीं मिल पाएगा। प्रेम संबंध और दांपत्य जीवन में परेशानी हो सकती है। चलते कामों में रुकावटें आ सकती हैं। कामों में देरी होगी, लेकिन सेविंग बढ़ेगी। दिमाग तेज होगा। जुगाड़ करने की बुद्धि बढ़ेगी। इससे फायदा भी होगा। 
मीन - इनकम होगी लेकिन खर्चा ज्यादा होगा। सेविंग खत्म हो सकती है। विवाद हो सकते हैं। गुस्सा बढ़ेगा। प्रेम संबंध गड़बड़ा सकते हैं। जीवन में दूसरों का दखल भी बढ़ सकता है। धार्मिक कामों में दिलचस्पी कम होगी। माता-पिता से संबंध खराब हो सकते हैं।